b'\n_START_ARTICLE_\nCarmela Corren\n_START_SECTION_\nBiografija\n_START_PARAGRAPH_\nCarmela Corren (mergautin\xc4\x97 pavard\xc4\x97 Bizman) gim\xc4\x97 Tel Avive. Nors vaikyst\xc4\x97je svajojo tapti \xc5\xa1ok\xc4\x97ja, likimas susiklost\xc4\x97 taip, kad Carmela buvo atrasta JAV televizijos prodiuserio Ed Sullivan. Tokiu b\xc5\xabdu Carmela reng\xc4\x97 pasirodymus Niujorke, v\xc4\x97liau\xc2\xa0\xe2\x80\x93 ir Piet\xc5\xb3 Afrikos klubuose, nusifilmavo keliuose filmuose ir televizijos laidose. Carmela Corren i\xc5\xa1populiar\xc4\x97jo Vokietijoje, \xc5\xa0veicarijoje ir Austrijoje._NEWLINE_1963 metais, kaip Austrijos atstov\xc4\x97 1963\xc2\xa0m. \xe2\x80\x9eEurovizijoje\xe2\x80\x9c, atlik\xc4\x97ja su daina \xe2\x80\x9eVielleicht geschieht ein Wunder\xe2\x80\x9c (liet. Galb\xc5\xabt stebuklas \xc4\xafvyks) i\xc5\xa1 kit\xc5\xb3 valstybi\xc5\xb3 gavo 16 ta\xc5\xa1k\xc5\xb3 ir u\xc5\xbe\xc4\x97m\xc4\x97 7 viet\xc4\x85 tarp 16 dalyvi\xc5\xb3._NEWLINE_1966\xe2\x80\x931970\xc2\xa0m. buvo i\xc5\xa1tek\xc4\x97jusi u\xc5\xbe muzikos prodiuserio Horst Geiger, su kuriuo turi dukr\xc4\x85 ir s\xc5\xabn\xc5\xb3. \xc5\xa0iuo metu atlik\xc4\x97ja gyvena Floridoje.'